ഹൈക്കോടതി വിധി ചരിത്രവിജയമെന്ന് മത്സ്യത്തൊഴിലാളി ഫെഡറേഷന് ചേര്ത്തല : കടലാക്രമണത്തിനു ശാശ്വത പരിഹാരം കാണാന് സര്ക്കാര് സമയബന്ധിതമായി നടപടി സ്വീകരിക്കണമെന്ന ഹൈക്കോടതി ഡിവിഷന് ബഞ്ചിന്റെ ഉത്തരവ് തീരദേശ ജനതയുടെ ചരിത്രവിജയമാണെന്ന് സ്വതന്ത്റ മത്സ്യത്തൊഴിലാളി ഫെഡറേഷന് വാര്ത്താ സമ്മേളനത്തില് അറിയിച്ചു. തീരജനതയുടെ സംരക്ഷണമാവശ്യപ്പെട്ട് കൃപാസനം കോസ്റ്റല് മിഷന് ഡയറക്ടര് ഫാ.വി.പി.ജോസഫ് വലിയവീട്ടില് നല്കിയ പൊതുതാത്പര്യ ഹര്ജ്ജിയിലാണ് തീരവാസികളെ സംരക്ഷിക്കാന് സര്ക്കാര് പ്രതിജ്ഞാബദ്ധരാണെന്നും ഒറ്റമശേരി ഉള്പ്പെടെ പത്തിടങ്ങളില് സംരക്ഷണഭിത്തി നിര്മ്മിക്കാന് നടപടി സ്വീകരിക്കണമെന്നും ഉത്തരവുണ്ടായത്.ഹര്ജ്ജിയില് ഫെഡറേഷന് പ്രസിഡന്റ് ജാക്സണ് പൊളളയിലും കക്ഷിചേര്ന്നിരുന്നു. നടപടികള് വിലയിരുത്തുന്നതിനായി കൃപാസനത്തിന്റെയും മത്സ്യതൊഴിലാളി ഫെഡറേഷന്റെയും നേതൃത്വത്തില് സംസ്ഥാന തീര സംരക്ഷണ ജാഗ്രതാസമിതി രൂപീകരിച്ച് പ്രവര്ത്തനം ആരംഭിച്ചതായി ഫെഡറേഷന് സംസ്ഥാന പ്രസിഡന്റ് ജാക്സണ് പൊള്ളയില്,അഡ്വ.എഡ്വേര്ഡ് തുറവൂര്,ആശ്രയംരാജു,തങ്കച്ചന് പനക്കല്,ആന്റണികുരിശിങ്കല് എന്നിവര് പറഞ്ഞു.ഹൈക്കോടതി വിധിയുടെ അടിസ്ഥാനത്തില് ഒറ്റമശ്ശേരി ഉള്പ്പെടെയുള്ള 10 ഹോട്ട്സ്പോട്ടുകളുടെ സംരക്ഷണ ഭിത്തിക്കായി അടുത്ത ബഡ്ജറ്റില് തുക വകയിരുത്തണമെന്നും ആവശ്യപ്പെട്ടു.